இப்படி இந்த முற்போக்கு எழுத்தாளர்கள், தீவிர இலக்கியவாதிகள் ஏன் கருணாநிதியின் இலக்கியத் திறமை பற்றி துதிபாட வேண்டும்? பிரதமர் வாஜ்பாயி, கலைஞர் கருணாநிதி, (அல்லது எல்லோருக்கும் பிடித்த குடியரசுத் தலைவர் அப்துல் கலாம்) ஆகியோர் படைப்புகள் தீவிர இலக்கியம் எதிலும் சேர்த்தியில்லைதான். அவர்களது அரசியல் செல்வாக்கு, பதவி ஆகியவை தரும் மயக்கத்தில் எதற்காக இப்படி உண்மையான, நல்ல படைப்புகளைச் சாதித்த இலக்கியவாதிகள், தரமில்லா எழுத்துகளைப் படைப்பவர்களை பொய்த்துதி பாட வேண்டும்? எங்கே போயிற்று இவர்களது இலக்கிய நேர்மை? தைரியம்?